אחד מאיתנו משקר (סדרת טלוויזיה)

אחד מאיתנו משקר (באנגלית: One of Us Is Lying) היא סדרת דרמה אמריקאית, שפותחה על ידי אריקה סאלח. הסדרה מבוססת על הרומן באותו שם משנת 2017 מאת קארן מ. מקמנוס ועוקבת אחר חמישה תלמידי תיכון שנכנסים לריתוק, שם מת אחד מהם בנסיבות חשודות ומתבצעת חקירה. בסדרה מככבים מארק מקקנה בתפקיד סיימון, התלמיד המנוח, אנליסה קוקרן, צ'יבויקם אוצ'ה, מריאנלי טג'דה וקופר ואן גרוטל כחשודים העיקריים ובארט קרנהאן, ג'סיקה מקלאוד ומליסה קולאזו בתפקידי משנה. הסדרה עלתה לראשונה בשירות הסטרימינג Peacock ב-7 באוקטובר 2021, וזכתה לביקורות חיוביות בדרך כלל. בפברואר 2022 פורסם שהסדרה חודשה לעונה שנייה שעלתה ב-22 באוקטובר 2022.

 תמצית העלילה 
בתיכון בייויו, חמישה תלמידים - סימון (מארק מק'קנה), אדי (אנליסה קוקרן), קופר (צ'יבויקם אוצ'ה), ברונווין (מריאנלי טג'דה) ונייט (קופר ואן גרוטל) - נשלחים לריתוק. סיימון, שידוע כמי שהקים אפליקציית רכילות עם ידידתו ג'ניי (ג'סיקה מקלאוד) כדי להגחיך את חבריו לכיתה, סובל מתגובה אלרגית פתאומית וקטלנית. לכל אחד מארבעת התלמידים שרותקו היו מניעים וסיבות אישיות להרוג את סיימון, ולאחר שנקבע שמותו לא היה תאונה, נפתחת חקירת משטרה, כשבמקביל אליה ארבעת התלמידים מנסים אף הם לגלות מי גרם למותו של סיימון.

 שחקנים ודמויות 
 תפקידים ראשיים 
שחקנ/יתדמות אנליסה קוקריין  אדי, מעודדת פופולרית צ'יבויקם אוצ'ה  קופר, מגיש בייסבול עם קריירה מבטיחה, הומוסקסואל בארון מריאנלי טג'דה  ברונווין, תלמידה הישגית המתמקדת בעתידה קופר ואן גרוטל  נייט, תלמיד וסוחר סמים בארט קרנהאן  ג'ייק, הקפטן של קבוצת הפוטבול והחבר של אדי ג'סיקה מקלאוד  ג'ניי, חברתו הטובה של סיימון מארק מק'קנה  סיימון, היוצר של קבוצת רכילות מקוונת שמת במהלך הריתוק מליסה קולאזו  מייב, אחותה הצעירה של ברונווין

 תפקידי משנה 
שחקנ/יתדמות ז'אק דרו  הבלשית וילר ג'ורג' פרייר  טי ג'יי פורסטר, חברו הטוב ביותר של ג'ייק המאוהב באדי מרטין בוב-סמפל  אוון, החבר של ברונווין קארים דיאן  קריס, בן זוגו של קופר מיילס ג'יי הארווי  לוקאס, אחיו הצעיר של קופר זיניה מרשל  קילי, חברתו של קופר שרה תומפסון  ונסה, החברה הכי טובה של אדי והחברה של טי.ג'יי אלימי באלארד  קווין קליי, אביו ומאמנו של קופר אנדי קראון  גב' אייברי, מורה בתיכון

 הפקה 
טקסט=Jennifer Morrison at the 2012 Comic-Con in San Diego.|שמאל|ממוזער| ג'ניפר מוריסון ביימה את הפיילוט של הסדרה
"אחד מאיתנו משקר" הוא רומן הביכורים של קארן מ. מקמנוס משנת 2017. בספטמבר 2017, חברת יוניברסל הודיעה שרכשה את הזכויות על הרומן ותפיק עיבוד לסדרת טלוויזיה שתשודר ב. באוגוסט 2019, הפרויקט הועבר ל-NBC Universal, ושידור פרק הפיילוט שודר בשירות הסטרימינג Peacock.

בספטמבר 2019 דווח שג'ניפר מוריסון תביים את פרק הפיילוט. האודישנים החלו באותו חודש, ובאוקטובר פורסם שמריאנלי טג'דה, קופר ואן גרוטל, אנאליסה קוקרן, צ'יבויקם אוצ'ה, ג'סיקה מקלאוד, בארט קרנהאן ומליסה קולאזו לוהקו לתפקידים בסדרה. כשנבחנו לסדרה, ואן גרוטל, קוקרן ואוצ'ה אמרו כולם שלא שמעו על הרומן לפני שנבחנו. הצילומים לפרק הראשון התרחשו בוונקובר, החל ב-2 בנובמבר 2019, והסתיימו ב-20 בנובמבר.

ב-12 באוגוסט 2020, הפרויקט הפך לראשון מפיקוק שקיבל הזמנה ליצירת סדרה. את שבעת הפרקים הנותרים החלו לצלם בניו זילנד ב-10 במאי 2021, כאשר הצילומים אמורים להסתיים ב-24 בספטמבר 2021. ביולי באותה שנה אושר כי מארק מק'קנה ישחק בתפקיד ראשי. מרטין בוב-סמפל, קארים דיאן, ג'ורג' פרייר, מיילס ג'יי הארווי, זיניה מרשל ושרה תומפסון הוכרזו כחלק מהקאסט החוזר באוגוסט. ועלימי באלארד לוהק באוקטובר. בראיון נשאל אחד ממפיקי הסדרה, דריו מדרונה, האם הסדרה תישאר נאמנה למקור; הוא הגיב באומרו, "היינו נאמנים לרוח הסיפור ולנושאים ולדמויות, אבל גם ניסינו להוסיף פה ושם כמה פיתולים קטנים כדי שנוכל להפתיע את קוראי הספר."

שלושת הפרקים הראשונים עלו בבכורה בפיקוק ב-7 באוקטובר 2021, ואחריהם הגיעו שלושה פרקים ב-14 באוקטובר, ושני הפרקים האחרונים ב-21 באוקטובר.

ב-14 בינואר 2022 חידש שירות הסטרימינג Peacock את הסדרה לעונה שנייה, כאשר סאלח החליפה את מדרונה בתור מפיקה.

ביקורות
לפני שידור הבכורה של הסדרה, המבקרים קיבלו את שלושת הפרקים הראשונים לביקורת. ג'ון אנדרסון מהוול סטריט ג'ורנל, אמר שקשה לסווג את הסדרה וכתב, "מה שמייחד את הסדרה הוא האופן שבו היא מטפלת בנקודות העלילה השונות שלה, ללא צורך בהסברים או בפיתוח נרטיבי. אנחנו לא צריכים את כל זה. המסקנה תהיה הפתעה, מניחים. אבל ההגעה לשם היא, כפי שאומרים בשיעורי צרפתית, דז'ה וו." בראד ניוסום, כתב בעיתון "סידני מורנינג הראלד", שהסיפור "מתאים במיומנות את מאזן החשדות שלו כדי לשמור על דברים מעניינים, אבל אלו מק'קנה וואן גרוטל שבאמת מושכים את הפוקוס".

קישורים חיצוניים



 הערות שוליים 

קטגוריה:Peacock: תוכן מקור
קטגוריה:תוכניות טלוויזיה באנגלית
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2021